**भारत सरकार**

**रेल मंत्रालय**

**राज्य सभा**

**अतारांकित प्रश्न सं. 947**

**22.12.2017 को दिया जाने वाला उत्तर**

**रेल अवसंरचना के विकास हेतु निवेश**

**947. श्री प्रभात झा:**

**क्या रेल मंत्री यह बताने की कृपा करेंगे कि:**

1. क्‍या रेलवे के बुनियादी ढांचे के विकास के लिए अगले पांच सालों में भारी निवेश किए जाने की योजना है, यदि हां, तो तत्‍संबंधी ब्‍यौरा क्‍या है;
2. क्‍या इस संदर्भ में कार्य योजना तैयार कर ली गई है और उसे शीघ्र क्रियान्वित किया जाना है, यदि हां, तो तत्‍संबंधी ब्‍यौरा क्‍या है; और
3. क्‍या प्रस्‍तावित निवेश में रेल एवं यात्री सुरक्षा से संबंधित बुनियादी ढांचे पर व्‍यय किया जाना भी शामिल है यदि हां, तो तत्‍संबंधी ब्‍यौरा क्‍या है?

**उत्तर**

**रेल मंत्रालय में राज्य मंत्री (श्री राजेन गोहांई)**

(क): जी हां। वर्ष 2015-16 के बजट में, रेलवे में बुनियादी ढांचे के विकास के लिए अगले पांच वर्षों में 8,56,020 करोड़ रुपए की निवेश योजना पर विचार किया गया है।

(ख): 8,56,020/- करोड़ रुपए के निवेश में नेटवर्क की भीड़-भाड़ को कम करने के लिए 1,99,320/- करोड़ रुपए, नेटवर्क के विस्‍तार के लिए 1,93,000/- करोड़ रुपए, राष्‍ट्रीय परियोजनाओं के लिए 39,000/- करोड़ रुपए, सुरक्षा के लिए 1,27,000/- करोड़ रुपए, सूचना प्रौद्योगिकी/अनुसंधान के लिए 5,000/- करोड़ रुपए, चल स्‍टॉक के लिए 1,02,000/- करोड़ रुपए, यात्री सुविधाओं के लिए 12,500/- करोड़ रुपए, हाई स्‍पीड रेल और एलिवेटेड कॉरिडोर के लिए 65,000/- करोड़ रुपए, स्‍टेशन पुनर्विकास और लॉजिस्टिक पार्कके लिए 1,00,000/- करोड़ रुपए और अन्‍य कार्यों के लिए 13,200/- करोड़ रुपए शामिल है।

(ग): रेल और यात्री सुरक्षा से संबंधी बुनियादी ढांचे के विकास पर व्‍यय करना एक निरंतर प्रक्रिया है। विभिन्‍न योजना शीर्षों के तहत सुरक्षा संबंधी बुनियादी ढांचे के विकास के लिए आवश्‍यकता के आधार पर निवेश किया जाता है।

\*\*\*\*\*